מרחוק לרחוק (אלבום)

מרחוק לרחוק הוא אלבום האולפן השני של הזמר הישראלי אדם. את האלבום הוציאה בשנת 1988 חברת התקליטים הד ארצי בקטלוג BAN 15301. זה נחשב לאלבום המצליח ביותר של אדם, כשכל ארבעת הסינגלים שלו נכנסו למצעד הפזמונים השבועי של רשת ג'.

סינגלים 
 "היא רוקדת לבדה" – נכתב והולחן על ידי קורין אלאל ורחל שפירא. הגיע בשיאו למקום השני במצעד הפזמונים השבועי של רשת ג', ואף דורג במקום ה-13 במצעד הפזמונים השנתי ה'תשמ"ח.
 "מצטער" – נכתב והולחן על ידי רחל שפירא ויזהר אשדות. הפך לאחד משיריו המוכרים ביותר של אדם, ולאחר ההוצאה שלו התפרסם עוד יותר במדינת ישראל. רבקה מיכאלי, שנמנעה מלהכיר בהצלחתו של אדם, התקשרה אליו לאחר הצלחת הסינגל וביקשה ממנו להתראיין ל"סיבה למסיבה". נטען על ידי ארגונים פמיניסטיים ישראליים כי השיר נכתב על מקרה אונס, בו האנס מצטער על מעשיו. אדם הכחיש טענות אלו ואף ציין כי "מצטער" נכתב על ידי שפירא, אחת מהפזמונאיות הישראליות המוכרות ביותר ופעילה פמיניסטית. "מצטער" כבש את מצעד הפזמונים השבועי של רשת ג', כמו גם את השנתי.
 "שקיעה אחת" – דואט עם תמנה בראואר. נכתב והולחן על ידי אלונה קמחי ויזהר אשדות. עמד שבועיים בראש מצעד הפזמונים השבועי של רשת ג', והגיע למקום ה-16 במצעד העברי לשנת ה'תשמ"ט.
 "מכור לאהבה" – נכתב והולחן על ידי קן ברג'ס ונאוה ברוכין, ותורגם על ידי אהוד מנור לעברית. הגיע בשיאו במצעד הפזמונים השבועי למקום השלישי, ודורג במקום ה-27 במצעד העברי לשנת ה'תשמ"ט.

רשימת רצועות

קישורים חיצוניים

הערות שוליים 

אלבומי 1988
אלבומי אדם
אלבומים בעברית
אלבומי חברת הד ארצי